godshuys van everbode en de goede arnt willems in dande dit es out
goet It een eeusel gelegen achter de goede der vrouwen steen
berchts tuschen jans van tasterle in deen zijde en de goede henrix
wolfs en wouters steenberchs in dande It enen beemt gehete
de reghe gelegen tuschen de goede goert jans kijnde en de
goede jans van casterle dits nuwe goet It noch ene beemt
geheten den rietbeemt gelegen tuschen de goede henrix wolfs
en de goede mychiels schoermans dese cedule voirscr gelesen
zijnde spraken de selve iii psone met den rechte aen henricken guedens
hubrechte dyllen arnde de coninc janne en peten cilien gebrueden en
diericken dyllemans seggende de voirs iii psone dat sij hen aen de voirs
goede ongebruyck deden in dien dat sij de selve goede open hebben
doen doen en open hebben willen gemerct dat sij en hoe vorden de
oude goede inder voirs cedulen genoemt ov xxx jaer en daghe en
daer boven als hoe erve besloten goede altijt besloten en bevreedt ge
houden hebben en dat dat waer wae dat boden sij te thoenen en
met den minsten en als vanden anden goeden so deden voert
seggen de voirs jan van lare matheeus van doerne en jan wellens
dat sij die besloten en bevreedt gehouden hadden en dat een yegelic
die aldaer int gemeyn broeck en te doerne beemde en goet hadden
dat sij dat hadden moegen besluten en bevreeden over xxx jair
en daghe en daer boven en sijn pfijt daer mede doen het
wae te torven oft lant daer af te maken hoe hem dat best ge
nueghen sal en dat sij dat ov xxx jaer en daghe aldus gehoude
en gedaen hadden en dat boden sij oec te thoene en met den
minsten Noch boden sij te thoene datmen te doerne gesien hadde
dat enich psoen grechten aldaer geslicht en neder geworpen hadde
van goeden die ingeslaghen en bevreedt waen die daer af gecolen
gecalengeert worden en moetsten daer af den hee beten met
meer thoenissen en redenen die de voirs iii psone aenleggs in
hoen aenspraken deden segghen en bilegghen Ende seiden voert
waer sij gethoene consten tgheen des voirs es dat sij dan
hoe goede voirscr besloten en bevreedt selen moegen houden en
oe pfijt daer mede doen sluytende ten eynde hoe aensprake so
vaer hen hoe voirs thoenisse te nauwe en te cleyn wae des
i bunn niet en hoepten dat sij dan vanden voirs hoen oude
rechte hoer behout te doen boden gelijc als sij dat naden rechte
culdich souden sijn te doen Op dwelc de voirs bi psone